EkBass/fiwiki-20250220-pages-articles huggingface dataset:
Jean-Michel Damase

Jean-Michel Damase (27. tammikuuta 1928 Bordeaux – 21. huhtikuuta 2013) oli ranskalainen taidemusiikin säveltäjä, pianisti ja kapellimestari. Hän sai jo 5-vuotiaana opetusta Marcel Samuel-Rousseaulta ja sävelsi yhdeksän vuoden ikäisenä. Hän pääsi vuonna 1940 Pariisin konservatorioon, jossa opiskeli Alfred Cortot'n johdolla ja sai pianonsoitossa ensimmäisen palkinnon vuonna 1943. Damase opiskeli sitten sävellystä Henri Büsserin, Marcel Duprén sekä Claude Delvincourt'n johdolla ja sai Prix de Romen vuonna 1947. Damase julkaisi ensimmäisen Gabriel Faurén nokturnojen ja barcarolejen kokonaislevytyksen. Hän voitti siitä Grand Prix du Disquen. == Sävellyksiä == === Orkesterille === * Sinfonia (1952) * Serenadi jousille (1959) ==== Konserttoja ==== * Konsertto cembalolle tai harpulle ja pienelle orkesterille (1984) * Konsertto alttoviululle, harpulle ja jousiorkesterille (1990) ==== Orkestraatioita ==== * La fille mal gardée (1864; 1985) === Kamarimusiikkia === * Trio huilulle, sellolle ja harpulle (1947) * Trio huilulle, alttoviululle ja harpulle (1947) * Kvintetto huilulle, harpulle ja jousitriolle (1948) * Aria sellolle (tai alttoviululle tai -saksofonille) ja pianolle (1949) * Sonate en concert huilulle, pianolle ja sellolle (ad libitum) (1952) * Trio huilulle, oboelle ja pianolle (1962) * Jousitrio (1965) * Sonaatti klarinetille ja harpulle (1984) * Intermède alttoviululle ja pianolle (1990) * Épigraphe alttoviululle ja pianolle (1991) * Ostinato alttoviululle ja pianolle (1991) * Sonaatti sellolle ja harpulle (2002) === Oopperaa === * La tendre Eleonore (1958) * Colombe (kantaesitetty 1961) * Eugène le mystérieux (1963) * Le matin de Faust (1965) * Madame de ... (1969) * Euridice (kantaesitetty 1972) * L'héritière (1974) === Elokuvamusiikkia === * Koettelemuksen aika (1962) == Lähteet == Luokka:Ranskalaiset säveltäjät Luokka:Ranskalaiset oopperasäveltäjät Luokka:Ranskalaiset elokuvasäveltäjät Luokka:Ranskalaiset pianistit Luokka:Vuonna 1928 syntyneet Luokka:Vuonna 2013 kuolleet
Itä-Intian laivastoasema

Itä-Intian laivastoasema () oli Kuninkaallisen laivaston alueorganisaatioon kuulunut laivastotukikohta Singaporessa 1865–1941. == Historia == Itä-Intian ja Kiinan laivastoasemat muodostivat 1831–1865 yhden yhtenäisen laivastoaseman, joka tunnettiin nimellä Itä-Intian ja Kiinan laivastoasema (). Laivastoasemien itsenäistyessä 1865 Itä-Intian aseman toiminta-alueeksi määrättiin Intian valtameri, Persianlahti ja Punainenmeri, pois lukien Hollannin Itä-Aasian, Etelä-Afrikan ja Australian aluevedet. Toimintaan ei kuitenkaan sisältynyt muuta kuin imperiumin kaupallisten etujen suojaaminen. Laivastoaseman alaisuuteen kuuluivat tukikohdat Colombossa, Trincomaleessa, Bombayssa, Basrassa ja Adenissa. Japanin uhan kasvaessa laivastoasema liitettiin joulukuussa 1941 Kiinan laivastoasemaan muodostettaessa Itäinen laivasto. == Komentajat == === Itä-Intian ja Hyväntoivonniemen laivastoasemien komentajat === *Kommodori Frederick Montresor (1865) *Kommodori Charles Hillyar (1865–1867) === Itä-Intian laivastoaseman komentajat === *Kontra- amiraali Leopold Heath (1867–1870) *Kontra-amiraali James Cockburn (1870–1872) *Kontra-amiraali Arthur Cumming (1872–1875) *Kontra-amiraali Reginald Macdonald (1875–1877) *Kontra-amiraali John Corbett (1877–1879) *Kontra- amiraali William Gore Jones (1879–1882) *Kontra-amiraali William Hewett (1882–1885) *Kontra-amiraali Frederick Richards (1885–1888) *Kontra-amiraali Edmund Fremantle (1888–1891) *Kontra-amiraali Frederick Robinson (1891–1892) *Kontra-amiraali William Kennedy (1892–1895) *Kontra-amiraali Edmund Drummond (1895–1898) *Kontra-amiraali Archibald Douglas (1898–1899) *Kontra-amiraali Day Bosanquet (1899–1902) *Kontra-amiraali Charles Drury (1902–1903) *Kontra- amiraali George Atkinson-Willes (1903–1905) *Kontra-amiraali Edmund Poë (1905–1907) *Kontra-amiraali Sir George Warrender (1907–1909) *Kontra-amiraali Edmond Slade (1909–1912) *Kontra-amiraali Alexander Bethell (1912) *Kontra- amiraali Richard Peirse (1913–1915) *Kontra-amiraali Rosslyn Wemyss (1916–1917) *Kontra-amiraali Ernest Gaunt (1917–1919) *Kontra-amiraali Hugh Tothill (1919–1921) *Kontra-amiraali Lewis Clinton-Baker (1921–1923) *Kontra- amiraali Herbert Richmond (1923–1925) *Kontra-amiraali Walter Ellerton (1925–1927) *Kontra-amiraali Bertram Thesiger (1927–1929) *Kontra-amiraali Eric Fullerton (1929–1932) *Kontra-amiraali Martin Dunbar-Nasmith (1932–1934) *Vara-amiraali Forrester Rose (1934–1936) *Vara-amiraali Alexander Ramsay (1936–1938) *Vara-amiraali James Somerville (1938–1939) *Amiraali Sir Ralph Leatham (1939–1941) Luokka:Ison-Britannian laivastohistoria
Antti Koivuniemi

Antti Mikael Koivuniemi (6. maaliskuuta 1926 Kauhajoki – 23. elokuuta 2019 Helsinki) oli suomalainen talousvaikuttaja, vuorineuvos ja Pohjolan Voiman toimitusjohtaja. Viitattu 3.12.2010 Koivuniemi valmistui diplomi-insinööriksi Teknillisestä korkeakoulusta 1951. Hän aloitti Pohjolan Voimassa työskentelyn 1952 ja toimi yrityksessä eri tehtävissä 1970-luvun alkupuolelle asti. Sen jälkeen Koivuniemi oli Rauma-Repolan palveluksessa sen tehtaiden voimapäällikkönä. Vuonna 1975 hänestä tuli Teollisuuden Voiman voimaosaston johtaja ja 1977 hän palasi Pohjolan Voimaan varatoimitusjohtajaksi. Vuotta myöhemmin hän korvasi Pentti Hintikan PVO:n toimitusjohtajana. Koivuniemi jäi eläkkeelle toimitusjohtajan virasta 1991. == Lähteet == Luokka:Suomalaiset yritysjohtajat Luokka:Suomalaiset insinöörit Luokka:Vuorineuvokset Luokka:Vuonna 1926 syntyneet Luokka:Vuonna 2019 kuolleet
Brittiläiset vapaajoukot

Brittiläiset vapaajoukot (, BFC) oli Waffen-SS-yksikkö, joka koostui brittiläisistä ja Dominion sotavangeista, jotka olivat saksalaisten rekrytoimia. Se ei ollut kooltaan missään vaiheessa joukkuetta suurempi. Luokka:Waffen-SS
Cathedral of Saint John the Divine

Cathedral of Saint John the Divine on New Yorkin episkopaalisen hiippakunnan tuomiokirkko Morningside Heightsissa Pohjois-Manhattanilla. Tyyliltään uusgoottilaisen kirkon pituus on 183 metriä ja lattiapinta-ala runsaat 11 000 neliömetriä, ja sen holvi kohoaa lähes 71 metrin korkeuteen. Sitä pidetään maailman neljänneksi suurimpana kristillisenä kirkkorakennuksena. Kirkon rakentaminen alkoi vuonna 1892 mutta on edelleen kesken. Sen 8 500-pilliset urut otettiin käyttöön vuonna 1922 ja niitä laajennettiin 1950-luvulla. Joulukuussa 2001 kirkossa riehui raju tulipalo, jonka jälkien korjaaminen kesti lähes seitsemän vuotta. == Lähteet == == Aiheesta muualla == * The Cathedral Church of Saint John the Divine (kirkon viralliset sivut) Luokka:Yhdysvaltain katedraalit Luokka:Manhattanin kirkot Luokka:Kivikirkot Luokka:Rakenteilla olevat rakennukset ja rakennelmat Luokka:Upper Manhattan Luokka:Yhdysvaltain episkopaalinen kirkko
Kuvaruno

Kuvaruno ()Facta 2001, WSOY 1981–1987, ISBN 951-0-10221-0, hakusana kuvaruno. on runo, jossa säkeiden pituus, säkeiden sijoittelu tai muu typografinen keino luo tekstille visuaalisen muodon, jolla on yhteys runon merkityssisältöön. Lyriikkaa jaoteltaessa kuvarunon jaotteluperusteena on tekstin ulkonäkö ei sen sisältö. Kuvarunossa tavanomainen kirjoitustapa hylätään, jotta kirjaimista, tavuista, sanoista, säkeistä tai säkeistöistä muodostuisi kuvioita.Spectrum, WSOY 1976–1983, ISBN 951-0-07239-7, hakusana lyriikka, osa 7, sivu 126. Suomenkielisiä kuvarunoja on useiden runoilijoiden kokoelmissa: * Aaro Hellaakoski: Jääpeili, 1928 * Väinö Kirstinä: Puhetta, 1963 * Paavo Haavikko: Viiniä, kirjoitusta, 1976Iso tietosanakirja, WSOY 1995–1997, ISBN 951-0-20153-7, hakusana kuvaruno. ==Katso myös== * Konkreettinen runous ==Lähteet== Luokka:Runous
Alex Klein

Alex Klein on brasilialainenOberlin Conservatory of Music: Oboists Alex Klein and Robert Walters Named to Professorships oboisti ja kapellimestari. Hän sai vuonna 2002 Grammyn parhaana orkesterin soitinsolistina; palkinto tuli Richard Straussin oboekonserton levytyksestä, jolla Chicagon sinfoniaorkesteria johti Daniel Barenboim. Klein toimi kyseisen orkesterin ensimmäisenä oboistina vuosina 1995–2004.Cedille Records Klein teki debyyttinsä solistina orkesterin kanssa 10-vuotiaana Brasiliassa, ja seuraavana vuonna hänet kutsuttiin Camerata Antiqua -kamariyhtyeeseen. Klein opiskeli James Caldwellin johdolla Oberlinin musiikkikonservatoriossa, johon hän sittemmin on itse päässyt professoriksi. Hän sai musiikin kandidaatin arvon vuonna 1987 ja taiteilijadiplomin vuonna 1989. Vuonna 1988 hän voitti International Competition for Musical Performersin ensimmäisen palkinnon Genevessä ensimmäisenä oboistina sitten Heinz Holligerin kolme vuosikymmentä aiemmin. Klein esiintyy säännöllisesti eri orkesterien kanssa niin solistina kuin vierailevana kapellimestarinakin. Paitsi Chicagon sinfoniaorkesterissa, hän on soittanut myös Philadelphian orkesterin ja Orchestre de la Suisse Romanden kanssa. Hän on esiintynyt ja toiminut taiteellisena johtajana eri musiikkifestivaaleilla. Lisäksi hän on pitänyt mestarikursseja Juilliard School of Musicissa, Pariisin konservatoriossa, Lyonin konservatoriossa ja Pekingin keskuskonservatoriossa. Kleinin levytyksiin kuuluu tulkintoja Schubertin, Hummelin, Telemannin, Bachin, Albinonin, Vivaldin, Brittenin, Martinůn, Straussin ja Blissin teoksista eri levymerkeille. == Lähteet == Luokka:Brasilialaiset oboistit Luokka:Brasilialaiset muusikot Luokka:Brasilialaiset kapellimestarit Luokka:Syntymävuosi puuttuu Luokka:Elävät henkilöt
Majid Shahriari

Majid Shahriari (, Mažid Šahriari; 1970 Zanžan – 29. marraskuuta 2010 Teheran) oli iranilainen kvanttifyysikko, joka salamurhattiin autopommilla 29. marraskuuta 2010. Iranin hallinnon mukaan murha oli Mossadin käsialaa,Time: Mossad behind Iran hit? , PressTV, 2.12.2010. ja sen takana olivat Israel ja Yhdysvallat.Iran verdächtigt Israel und USA nach Attentat auf Atomphysiker. Hamburger Abendblatt 29.11.2010. Time-lehden mukaan murha oli vakava isku Iranin ydinohjelmalle. Samaan aikaan ydinfyysikko Fereidun Abbassi haavoittui toisessa attentaatissa. ==Lähteet== Luokka:Iranilaiset fyysikot Luokka:Iranilaiset henkirikosten uhrit Luokka:Vuonna 1970 syntyneet Luokka:Vuonna 2010 kuolleet
Olavi Kalela

Olavi Kalela (vuoteen 1935 Cajander; 25. maaliskuuta 1908 Helsinki – 22. toukokuuta 1974) oli suomalainen eläintieteilijä. Kalelan tutkijanura alkoi vuonna 1933 Helsingin yliopiston Luonnontieteellisessä museossa, jonka kustoksena hän oli 1940–1957. Vuonna 1938 hän väitteli filosofian tohtoriksi. Toimiessaan eläintieteen dosenttina Kalela aloitti tunturisopuliin keskittyneen myyrätutkimuksen Kilpisjärvellä 1946. Hän väitteli filosofian tohtoriksi 1951. Vuonna 1957 Kalela nimitettiin Helsingin yliopiston eläintieteen professoriksi. Hän esitti yliopiston johdolle tutkimusaseman perustamista Kilpisjärvelle. 1963 toive toteutui ja Kilpisjärven biologinen asema päätettiin rakentaa. Ensimmäinen toimintavuosi oli 1964, josta lähtien asema on ollut tutkijoiden ja opiskelijoiden akti<ivisessa käytössä. Kalela oli aikanaan yksi arvostetuimmista suomalaisista ekologeista maailmalla, ja myyrätutkimuksessa hän oli alan auktoriteetti. Hänen myyrätutkimuksensa käsittivät niin maasto- kuin laboratoriotutkimuksia kuin matemaattisen mallintamisen. Kalela tutki myös ilmastonmuutoksen vaikutuksia lintujen levinneisyyden muutoksiin Pohjois- ja Keski-Euroopassa. Kalela toimi Vanamo- seuran hallituksessa vuosina 1951–1966. == Kirjoituksia == * Changes in Geographic Ranges in the Avifauna of Northern and Central Europe in Relation to Recent Changes in Climate, Bird-Banding, 1949 * Regulation of Reproduction Rate in Subarctic Populations of the Vole Clethrionomys rufocanus (Sund.), Annales Academiae Scientiarum Fennicae Ser. A-IV, Biologica, 1957 * On the Fluctuations in the Numbers of Arctic and Boreal Small Rodents as a Problem of Production Biology, Annales Academiae Scientiarum Fennicae Ser. A-IV, Biologica, 1962. == Lähteet == *Some Biogeographers, Evolutionists and Ecologists:Chrono-Biographical Sketches *Kilpisjärven Biologinen Asema ===Viitteet=== ==Aiheesta muualla== *Johan Tast: Olavi Kalela 1908-1974. – Luonnon Tutkija 78: 97-99. * Luokka:Helsingin yliopiston professorit Luokka:Suomalaiset eläintieteilijät Luokka:Suomalaiset ekologit Luokka:Vuonna 1908 syntyneet Luokka:Vuonna 1974 kuolleet Luokka:Suomalaiset professorit
Elvis vastaan Beatles

Elvis vastaan Beatles on kirja, jonka ovat kirjoittaneet Chris Hutchins ja Peter Thompson. Suomennoksen on kustantanut vuonna 1996 Gummerus. luokka:Kirjat musiikista Luokka:Teokset Elvis Presleystä Luokka:The Beatles Luokka:Vuoden 1994 kirjat
Kufstein

Kufstein on kaupunki Tirolin osavaltiossa Itävallassa. Se on osavaltion toiseksi suurin kaupunki, ja sen suurin maamerkki on Kufsteinin linnoitus. Kufstein Panoramalift.JPG|Kaupunkinäkymää. Kufstein- ViewFromFestungKufsteinToTrainStation-by-ClaudineFrère-0849-72dpi.jpg ==Lähteet== ==Aiheesta muualla== * Sankariurut - Kufsteinin linnan muistomerkki Alpeilla kaatuneille sotilaille, Seura, 07.07.1937, nro 27, s. 17, Kansalliskirjaston digitaaliset aineistot Luokka:Tirolin kaupungit
Antony Beevor

Antony James Beevor (s. 14. joulukuuta 1946 Lontoo) on brittiläinen historioitsija ja kirjailija. Hän on kirjoittanut lukuisia elämäkertoja ja teoksia toisesta maailmansodasta ja Espanjan sisällissodasta. Beevorin tunnetuimmat julkaisut ovat Stalingrad ja Berliini 1945. Beevor on ollut aiemmin sotilas. Hän on opiskellut Winchester Collegessa ja Sandhurstin kuninkaallisessa sotakorkeakoulussa. == Beevorin suomennetut teokset == * * * * * * * * * * * Venäjän vallankumous ja sisällissota. (Alkuteos Russia: Revolution and Civil War 1917–1921, 2022. Suomentanut Markku Päkkilä.) WSOY, 2022. ISBN 9789510482193 == Lähteet == == Aiheesta muualla == * Antony Beevorin kotisivut * Radio 1: Antony Beevor ja Hitlerin yllätys Yle Areena. * Luokka:Brittiläiset tietokirjailijat Luokka:Brittiläiset historioitsijat Luokka:Vuonna 1946 syntyneet Luokka:Elävät henkilöt
Vedensuosijamaiset

Vedensuosijamaiset (Hydrophiloidea) on kovakuoriaisiin (Coleoptera) kuuluva yläheimo. == Yleistä == Yläheimon kuoriaisille tunnusomainen piirre ovat pitkät, tavallisesti jopa tuntosarvia pitemmät leukarihmat eli palpit. Tästä piirteestä johtuu myös toisinaan käytössä ollut kuoriaisryhmän nimitys Palpicornia. Suurin osa ryhmän kovakuoriaisista elää vedessä, mutta on olemassa joitakin hieman poikkeuksellisia muotoja, joita tavataan esimerkiksi lannasta. Erityisesti suuremmat ryhmän lajit ovat muodoltaan virtaviivaisia. Niiden selkäpuoli on vahvasti kupera ja vatsapuoli litteämpi. Ryhmän kuoriaiset ovat kuitenkin verraten kömpelöitä vedessä liikkujia ja huonoja uimareita, eivätkä niiden raajat ole airomaisesti litistyneitä. Niillä onkin tapana ryömiä yleensä vesikasveilla. Väritykseltään vedensuosijamaiset ovat tavallisesti joko ruskeita tai mustia. Vedessä liikkuessaan niitä ympäröi kuitenkin ilmakupla, joka saa ne näyttämään hopeanhohtoisilta. Ne uusivat hengitysilmansa pinnasta tuntosarviensa avulla. Tiheän nukkakarvaisia tuntosarvia ja keskiruumiin sivuilla olevaa uraa pitkin syntyy ilmakanava, joka välittää hengitysilmaa kuoriaisen hengitysaukkojen ja sitä ympäröivän ilmakuplan välillä. Kuoriainen tunnustelee tuntosarvien asemesta leukarihmoilla. Melkein kaikki ryhmän kuoriaiset ovat aikuisina kasvinsyöjiä, vaikka niiden toukat ovatkin enimmäkseen petoja. Aikuisilla on erittäin kehittyneet lenninsiivet, joiden avulla ne kykenevät vaihtamaan paikkaa, jos niiden olinpaikalla oleva lätäkkö sattuu kuivumaan. Suomesta tunnetaan hieman alle sata ryhmän lajia. Yleiset Suomen lajit ovat alle 8 millimetrin pituisia, joista mainittavia esimerkkejä ovat muun muassa uurrevedensuosija (Hydrobius fuscipes), rantakuoriaisten suvun (Laccobius) lajit sekä lampisuosijat (Elophorus), jotka tunnetaan uurteisesta etuselästään. Harvinaisena Etelä- Suomessa esiintyy myös suurvedensuosija (Hydrophilus caraboides), joka on väriltään musta ja noin 14–18 millimetrin mittainen laji. Jättivedensuosija (Hydrous piceus) on suurikokoinen, jopa yli 4 senttimetrin mittainen laji, joka on Suomessa muutamia kertoja tavattu harhailija. == Taksonomia == Jotkut tutkijat yhdistävät kaikki ryhmän jäsenet samaan heimoon Hydrophilidae, mutta tavallisesti yläheimo jaetaan ainakin kahteen heimoon, kääpiövedensuosijat (Hydraenidae) ja varsinaiset vedensuosijat (Hydrophilidae). Kääpiövedensuosijat ovat tunnetusti poikkeuksetta pienikokoisia, alle 2,5 millimetrin mittaisia kuoriaisia, jotka eivät yleensä ole niinkään virtaviivaisia. Varsinaisten vedensuosijoiden koko vaihtelee laajasti, 1,2–4 millimetrin mittaisista pikkuvedensuosijoista (Cercyon) yli 4 senttimetrin mittaiseen jättivedensuosijaan (Hydrous piceus). * Epimetopidae * Georissidae / Georyssidae * Helophoridae * Hydrochidae * Varsinaiset vedensuosijat Hydrophilidae * Spercheidae / Sphaeridiidae == Lähteet == == Aiheesta muualla == *ITIS: Hydrophiloidea Luokka:Erilaisruokaiset
Tylppömäiset

Tylppömäiset (Histeroidea) on kovakuoriaisiin (Coleoptera) kuuluva yläheimo. Yläheimon kuoriaisille tunnusomaisia piirteitä ovat vahvasti nuijamaiset tuntosarvet ja peitinsiivet, jotka jättävät takaruumiissa olevat viimeiset kaksi jaoketta näkyviin. Kuoriaisten ruumis on kova ja kiiltäväpintainen. Suomesta tunnetaan kaksi ryhmän heimoa, Sphaeritidae ja Histeridae eli tylpöt. Sphaeritidae-heimon edustajia tunnetaan vain yksi, harvinainen Sphaerites glabratus, jonka tuntosarvet eivät ole polvitaitteiset, toisin kuin varsinaisilla tylpöillä. Tylpöt ovat väritykseltään mustia, mutta eräillä lajeilla on peitinsiivissä myös punaisia täpliä. Häirittyinä niillä on tapana vetää raajansa ruumiin alapuolella oleviin uriin, jolloin ne makaavat kuolleen näköisinä. Tylppöjä tavataan usein raadoista, lannasta, mätänevistä kasvinjätteistä tai muista vastaavista paikoista. Tylpöt kuitenkin syövät yleensä muita näissä paikoissa esiintyviä hyönteisiä. Myös tylppöjen toukat ovat useimmiten petoja. Tylppöjä tunnetaan Suomesta noin 40 lajia, joista suurimmat kuuluvat isotylppöjen sukuun (Hister). Muita tavattuja sukuja ovat esimerkiksi laakatylpöt (Platysoma) ja arpitylpöt (Plegaderus), jotka elävät kaarnan alla kaarnakuoriaisia saalistaen. == Taksonomia == * Tylpöt (Histeridae) * Sphaeritidae * Synteliidae == Lähteet == Luokka:Erilaisruokaiset
Länsi-Suomen Elokuvakomissio

Länsi-Suomen Elokuvakomissio (West Finland Film Commission) sijaitsee Turussa ja toimii kehitysyhtiö Turku Science Park Oy:n alaisena, osana Experience Turku -kärkialaa. Länsi-Suomen elokuvakomissio on kansainvälisen elokuvaorganisaatio AFCI:n (The Association of Film Commissioners International) jäsen sekä kuuluu Nordic Film Commissions – ja THE NEST (Northern European Sustainability Team-up) -verkostoihin. == Historia == Länsi-Suomen Elokuvakomissio on perustettu vuonna 2003, osana Turun Ammattikorkeakoulun Taideakatemiaa. Vuonna 2007 se siirtyi seudullisen Turun Seudun Kehityskeskuksen alaiseksi. Vuonna 2016 toiminta vaihtui Turku Science Park Oy:n alaiseksi. == Tehtävät == Länsi-Suomen elokuvakomission tehtävänä on houkutella elokuva- ja tv-tuotantoja edustamalleen alueelle. Komissio tekee työtä elinkeinopoliittisista lähtökohdista ja sen tavoitteena on maksimoida tuotantojen alueelle jättämää taloudellista ja imagollista hyötyä. Elokuvatuotanto työllistää useiden eri toimialojen yrityksiä ja ammattilaisia, kuten matkailu, logistiikka, rakentaminen ja catering. Länsi-Suomen elokuvakomissio tukee myös paikallisten av-alan toimijoiden liiketoiminnan ja toimintaympäristön kehittämistä. == Tavoite == Länsi-Suomen elokuvakomission tavoitteena on tuoda alueelle elokuva- ja tv-tuotantojen kautta taloudellista hyötyä, uusia työpaikkoja, av-alan yrityksiä ja osaajia, sekä lisätä alueen vetovoimaa ja kilpailukykyä. Komissio markkinoi Turun seutua kuvauspaikaksi kansainvälisille ja kotimaisille elokuva- ja tv-tuotannoille ja tarjoaa palveluita seudulla kuvaaville tuotannoille. == Toimialue == Länsi-Suomen elokuvakomission toimialueeseen kuuluvat Turun ja Salon seudut. Turun seutu kattaa yhteensä 11 kaupunkia ja kuntaa: Turku, Kaarina, Lieto, Masku, Mynämäki, Naantali, Nousiainen, Paimio, Raisio, Rusko ja Sauvo.https://www.wffc.fi/locations/ ==Lähteet== == Aiheesta muualla == *Länsi-Suomen Elokuvakomission kotisivu Luokka:Suomalaiset elokuva-alan järjestöt
Nuppomaiset

Nuppomaiset (Byrrhoidea) on kovakuoriaisiin (Coleoptera) kuuluva yläheimo. Eräässä jaottelussa ryhmä käsittäisi vain yhden heimon, Byrrhidae eli nupot. Muodoltaan kuoriaiset ovat pyöreitä, jopa lähes pallomaisia ja ovat noin 1,2–11 millimetrin pituisia. Niiden selkäpuolella on usein havaittavissa suomuja tai harottavia sukasia. Nupot pystyvät vetämään tuntosarvensa ja raajansa piiloon vatsapuolella oleviin uriin. Niinpä ne saattavat häirittyinä maata kuolleen näköisinä. Suomesta ryhmän kuoriaisia tunnetaan 16 eri lajia, joista suurikokoisin on isonuppo (Byrrhus pilula). Ravinnokseen nupot käyttävät sammalia, mikä ei muilla eläinlajeilla ole kovin yleistä. == Heimoja == * Nupot Byrrhidae Muita: * Callirhipidae * Chelonariidae * Cneoglossidae * Dryopidae * Elmidae * Eulichadidae * Heteroceridae * Limnichidae * Lutrochidae * Psephenidae * Ptilodactylidae == Lähteet == == Aiheesta muualla == *ITIS: Byrrhoidea Luokka:Erilaisruokaiset
Mechi

Mechi () on yksi Nepalin neljästätoista vyöhykkeestä. Se sijaitsee Nepalin Itäisellä kehitysalueella ja on samalla maan itäisin vyöhyke. Vyöhyke rajautuu lännessä Nepalin Kosin vyöhykkeeseen, pohjoisessa Kiinan Tiibetin autonomiseen alueeseen, idässä Intian Sikkimin, kaakossa Länsi-Bengalin ja etelässä Biharin osavaltioon. Mechin vyöhyke on pinta-alaltaan 8 196 neliökilometriä. Alueella eli vuonna 2001 noin 1,31 miljoonaa ja vuosikymmen myöhemmin 1,42 miljoonaa ihmistä. Asukastiheys oli keskimäärin 174 henkeä neliökilometrillä. Vyöhykkeen hallintokaupunki on Ilam (Ilām, 19 427 as. vuonna 2011). Vyöhykkeen suurimmat kaupungit ovat kuitenkin etelämpänä, Jhapan piirikunnan alavammilla seuduilla sijaitsevat Damak (75 743 as.) ja Mechinagar (Dhulabari-Kakarbhitta, 57 909 as.). == Piirikunnat== Mechin vyöhyke jakautuu neljään piirikuntaan. Piirikunnat ovat pohjoisesta etelään: * Taplejung * Panchtar * Ilam * Jhapa Ghunsa Village.JPG|Ghunsan vuoristokylä pohjoisessa Taplejungin piirikunnassa. Lobrekuti 02.JPG|Kumpuilevaa maaseutumaisemaa pengerpeltoineen Panchtarin piirikunnasta. View from Antu Danda.JPG|Pengerrettyjä peltoja ja maaseutuasutusta Ilamin piirikunnasta. Bajra Tea Garden, Bhadrapur.jpg|Nepalilaisia teeviljelmiä eteläisen Jhapan piirikunnan Bhadrapurissa. Surunga haat2.JPG|Jhapan piirikunnan Surungan kylän lauantaimarkkinat. Busy BDP Airport.jpg| Bhradrapurin lentoasemaa Jhapan piirikunnassa. == Lähteet == == Aiheesta muualla == *
Mark Joseph

Mark Joseph (s. 1. helmikuuta 1965Vuorinen & Kasila 2007, s. 106 Chester, Englanti, Iso-Britannia) on walesilainen entinen jalkapalloilija. Hän oli pelipaikaltaan keskuspuolustaja. Walesilainen Joseph siirtyi 1980-luvulla Suomeen ja Pieksämäelle. Pieksämäellä hän edusti II ja III divisioonassa pelannutta Savon Palloa kuuden vuoden ajan. Joseph muutti Mikkeliin vuonna 1992 ja edusti paikallista Porrassalmen Urheilijoita puolitoista vuotta, kunnes siirtyi Veikkausliigassa pelanneeseen Tampereen Ilvekseen. Hän debytoi Veikkausliigassa 20. kesäkuuta 1993 Ilveksen hävitessä Helsingin Jalkapalloklubillehttp://www.veikkausliiga.hs.prewise.com/ennatykset_index.htm ja 4. heinäkuuta Joseph teki ensimmäisen liigamaalinsa FC Kuusysin verkkoon. Hän edusti Tampereen Ilvestä neljä kautta ja toimi joukkueen kapteenina osan aikaa kaudesta 1996. Ilveksen pudottua Veikkausliigasta Joseph siirtyi naapuriseura TPV:n paitaan. Hän pelasi ennen uransa lopettamistaan vielä TP- Seinäjoessa ja Riihimäen Palloseurassa. Peliuransa jälkeen Joseph on ollut pelaamassa Ilveksen hyväntekeväisyysotteluissa Tammelan stadionillahttp://ilvesedustus.com/index.php?mact=News,cntnt01,detail,0&cntnt01articleid;=478&cntnt01origid;=53&cntnt01returnid;=53 sekä Miesten Vitosessa pelanneen tamperelaisen Soho SS:n paidassa. Joseph pitää nimeään kantavaa Pub Joseph’sia Tampereen Tammelassa. ==Lähteet== * * FC Ilves: Kausikirja 1997. Tampere: Ilves ry / FC Ilves ry, 1997 * FC Ilves: Kausikirja 1995. Tampere: Ilves ry / FC Ilves ry, 1995 * === Viitteet === ===Huomiot=== Luokka:Walesilaiset jalkapalloilijat Luokka:Vuonna 1965 syntyneet Luokka:Elävät henkilöt
Kirjokuoriaismaiset

Kirjokuoriaismaiset (Cleroidea) on kovakuoriaisiin (Coleoptera) kuuluva yläheimo. Siihen kuuluu ulkomuodoltaan varsin erilaisia kovakuoriaisheimoja, joiden elintavat myös vaihtelevat. Useimmat ryhmän kovakuoriaiset ovat kuitenkin petoja. == Heimoja == * Acanthocnemidae, Crowson, 1964 * Chaetosomatidae, Crowson, 1952 * Kirjokuoriaiset (Cleridae), Latreille, 1802 * Takkukuoriaiset (Melyridae), Leach, 1815 (sisältää ryhmät Malachiidae (Viherkuoriaiset) ja Dasytidae) * Phloiophilidae, Kiesenwetter, 1863 * Phycosecidae, Crowson, 1952 * Prionoceridae, Lacordaire, 1857 * Pehkiäiset (Trogossitidae), Latreille, 1802 == Lähteet == == Aiheesta muualla == *Laji.fi: Cleroidea *ITIS: Cleroidea Luokka:Erilaisruokaiset
Itä-Intian ja Kiinan laivastoasema

Itä-Intian ja Kiinan laivastoasema () oli Kuninkaallisen laivaston alueorganisaatioon kuulunut laivastotukikohta vuosina 1831-1865. == Historia == Itä-Intian ja Kiinan laivastoasema perustettiin 1831. Sen toiminta lakkasi Itä-Intian ja Kiinan asemien muodostaessa erilliset laivastoasemat 1865. Laivastoasema vastasi Intian valtamerestä sekä Kiinan rannikosta sekä alueeseen kuuluneista laivaliikenteen mahdollistavista jokialueista. Laivastoasemat eivät kuitenkaan muodostaneet alueellaan hallinnollisia yksiköitä, vaan ne ainoastaan suojasivat kauppamerenkulkua. == Komentajat == *Vara-amiraali John Gore (1831–1834) *Kontra-amiraali Thomas Capel (1834–1837) *Kontra-amiraali Frederick Lewis Maitland (1837–1840) *Kontra-amiraali James John Gordon Bremer (tammikuu 1840 – heinäkuu 1840) *Kontra-amiraali George Elliot (heinäkuu 1840 – marraskuu 1840) *Kontra-amiraali James John Gordon Bremer Bremer (marraskuu 1840 – lokakuu 1841) *Kontra-amiraali William Parker (1841–1844) *Kontra-amiraali Thomas Cochrane (1844–1846) *Kontra-amiraali Samuel Inglefield (1846–1848) *Kontra-amiraali Francis Augustus Collier (1848–1849) *Kontra-amiraali Charles Austen (1850–1852) *Kontra-amiraali Fleetwood Pellew (1852–1854) *Kontra-amiraali James Stirling (1854–1856) *Kontra-amiraali Michael Seymour (1856–1859) *Kontra-amiraali James Hope (1859–1862) *Kontra-amiraali Augustus Kuper (1862–1864) *Kontra-amiraali George King (1864–1865) Luokka:Ison-Britannian laivastohistoria
Behind the Sun (Red Hot Chili Peppers)

Behind the Sun on Red Hot Chili Peppersin kappale yhtyeen albumilta The Uplift Mofo Party Plan. Kappale julkaistiin singlenä, mutta vasta vuonna 1992, mainostamaan bändin kokoelma-albumia What Hits!?. Samalla singlelle tehtiin musiikkivideo, jonka ohjasi Charlie Paul, ja siinä on samaa kuvamateriaalia kuin kappaleen ”Higher Ground” musiikkivideolla. Kappale oli yhtyeen alkuperäisen kitaristin Hillel Slovakin "aikakauden" ainoa, joka pääsi jollekin musiikkilistalle, vaikka se julkaistiinkin singlenä vasta hänen kuolemansa jälkeen. Kappale oli seitsemäs Alternative Songs- ja Recording Industry Association of New Zealand-listalla. Slovak soittaa kappaleella sitaria. ==Listasijoituksia== Lista Korkein sijoitus Listaviikot ARIA Chartshttp://australian- charts.com/search.asp?search=Red+Hot+Chili+Peppers&cat;=s 41 4 Canadian Hot 100Singlen sijoitus Kanadassa 73 4 Uuden-Seelannin singlelistahttp://charts.org.nz/search.asp?search=Red+Hot+Chili+Peppers&cat;=s 7 7 Alternative Songshttp://www.billboard.com/#/song/red-hot-chili- peppers/behind-the-sun/300696 7 10 ==Lähteet== Luokka:Red Hot Chili Peppersin kappaleet Luokka:Vuoden 1987 kappaleet
Puupiirtäjämäiset

Puupiirtäjämäiset (Lymexyloidea) on kovakuoriaisiin (Coleoptera) kuuluva yläheimo. Ryhmä käsittää ainoastaan yhden heimon, puupiirtäjät (Lymexylidae). Tästä heimosta tunnetaan Suomessa kaksi lajia, joista yleisemmin tavataan lehtipuupiirtäjää (Hylecoetus dermestoides). Toinen Suomessa esiintyvä heimon laji on havupuupiirtäjä (Elateroides flabellicornis tai Hylecoetus flabellicornis). Puupiirtäjät ovat rakenteeltaan varsin hoikkia ja pehmeitä kovakuoriaisia, joiden koirailla on hyvin tunnusomaiset palpit. Kuoriaisten toukat kaivavat puuhun käytäviä. Aikana, jolloin puisia laivoja käytettiin yleisemmin, keskieurooppalaista, silti Ruotsissakin tavattua, telakkapuupiirtäjää (Lymexylon navale) pidettiin haitallisena tuholaislajina. == Taksonomia == Ryhmä käsittää vain yhden heimon: * Puupiirtäjät Lymexylidae == Lähteet == == Aiheesta muualla == *Laji.fi: Puupiirtäjämäiset (Lymexyloidea) *ITIS: Lymexyloidea *University of Michigan, Animal Diversity Web (ADW): Lymexyloidea *Iowa State University, Bug Guide: Superfamily Lymexyloidea - Ship-timber Beetles Luokka:Erilaisruokaiset
Mono Lake

Mono Lake on Kaliforniassa sijaitseva yltiösuolainen järvi. Järvessä on runsaasti eliöstöä ja se toimii tärkeänä pesimäpaikkana monille lintulajeille. Joulukuussa 2010 julkaistiin tieto järvessä elävästä GFAJ-1 -bakteerilajista, jonka biokemiassa arseeni voi korvata fosforin. Järvi on ainakin 750 000 vuotta vanha ja se on jäänne aikaisemmasta, huomattavasti laajemmasta vesistöstä. Järvellä ei ole laskujokea, minkä vuoksi ympäröiviltä alueilta lionneet suolat kertyvät järveen kasvattaen vähitellen sekä sen suolapitoisuutta että pH-arvoa. Nykyisin järven suolapitoisuus on 69 g/l ja pH noin 10. Järvi on ajoittain meromiktinen Järveen laskevan Owens-joen vettä on käytetty Los Angelesin vedenlähteenä ja vuonna 1984 järven pinta-ala oli yli 30 % pienempi kuin 1940-luvulla. Korkean pH:n vuoksi järvessä ei elä kaloja, mutta siellä elää endeeminen Artemia monica -lehtijalkainen. Järven rannoilla esiintyy runsaasti Ephydra hians -kärpäsiä. Järvessä elää myös runsaasti yksisoluisia leviä, jotka muodostavat perustan järven ekosysteemille. == Lähteet == Luokka:Suolajärvet Luokka:Kalifornian järvet Luokka:Monon piirikunta
Pimikkökuoriaismaiset

Pimikkökuoriaismaiset (Tenebrionoidea) on kovakuoriaisiin (Coleoptera) kuuluva yläheimo. pienoiskuva|200px|vasen|Lytta magister == Heimoja == * Aatukaiset Aderidae, Winkler, 1927 * Antikaiset Anthicidae, Latreille, 1819 * Archeocrypticidae, Kaszab, 1964 * Lahokapot Boridae, C. G. Thomson, 1859 * Chalcodryidae, Watt, 1974 * Kääpiäiset Ciidae / Cisidae, Leach, 1819 * Melandryidae, Leach, 1815 * Toukohärät Meloidae, Gyllenhal, 1810 * Syöksykkäät Mordellidae, Latreille, 1802 * Karvasieniäiset Mycetophagidae, Leach, 1815 * Mycteridae, Blanchard, 1845 * Viherkeijut Oedemeridae, Latreille, 1810 * Perimylopidae, St. George, 1939 * Prostomidae, C. G. Thomson, 1859 * Pterogeniidae, Crowson, 1953 * Helokuoriaiset Pyrochroidae, Latreille, 1807 * Kolvakuoriaiset Pythidae, Solier, 1834 * Loisikat Ripiphoridae / Rhipiphoridae, Gemminger and Harold, 1870 * Jahkiaiset Salpingidae, Leach, 1815 * Scraptiidae, Mulsant, 1856 * Kallokkaat Stenotrachelidae / Cephaloidae, C. G. Thomson, 1859 * Synchroidae, Lacordaire, 1859 * Pimikkökuoriaiset Tenebrionidae, Latreille, 1802 * Valekääpiäiset Tetratomidae, Billberg, 1820 * Trachelostenidae, Lacordaire, 1859 * Trictenotomidae, Blanchard, 1845 * Ulodidae, Pascoe, 1869 * Kätkökuoriaiset Zopheridae, Solier, 1834 == Aiheesta muualla == *Laji.fi: Pimikkökuoriaismaiset (Tenebrionoidea) *ITIS: Tenebrionoidea Luokka:Erilaisruokaiset
Joni Lehtonen

Joni Lehtonen (s. 30. syyskuuta 1973 Tampere) on suomalainen jalkapallovalmentaja ja entinen jalkapalloilija. Hän oli pelipaikaltaan keskikenttäpelaaja. Lehtonen on Tampereen Ilveksen kasvatti, joka nousi edustusjoukkueen miehistöön kaudella 1992. Hän debytoi Veikkausliigassa 3. toukokuuta 1992 Ilveksen hävitessä kotonaan FC Jazzille.http://www.veikkausliiga.hs.prewise.com/ennatykset_index.htm Ensimmäisen liigamaalinsa Lehtonen teki kaudella syksyllä 1993 Finnairin Palloilijoiden verkkoon.. Lehtonen edusti Ilvestä aina vuoteen 1998 jolloin hän siirtyi loppukaudeksi Rovaniemen Palloseuraan. Kaudella 1999 hän pelasi vastaperustetussa Tampere Unitedissa kuudessa ottelussa ja tehden yhden maalin Ykkösessä. Tampere Unitedin noustessa Veikkausliigaan Lehtonen siirtyi Tampereen Pallo-Veikkoihin ja myöhemmin Tampereen Peli-Pojat-70:n rinkiin. Viimeksi hän pelasi Ilveksen kakkosjoukkueessa Vitosessa. Lehtonen on pelannut seitsemän poikien maaottelua. Lehtonen on ollut pelaamassa myös Ilveksen hyväntekeväisyysotteluissa Tammelan stadionilla.http://ilvesedustus.com/index.php?mact=News,cntnt01,detail,0&cntnt01articleid;=478&cntnt01origid;=53&cntnt01returnid;=53 Kaudeksi 2022 Ilves nimitti Lehtosen apuvalmentajansi Toni Kalliolle. Päävalmentaja Toni Kallion saadessa potkut 2023 Ilves nimitti Lehtosen uudeksi miesten edustusjoukkueen päävalmentajaksi. ==Lähteet== * * FC Ilves: Kausikirja 1997. Tampere: Ilves ry / FC Ilves ry, 1997 * FC Ilves: Kausikirja 1995. Tampere: Ilves ry / FC Ilves ry, 1995 * ===Viitteet=== Luokka:Suomalaiset jalkapalloilijat Luokka:Vuonna 1973 syntyneet Luokka:Elävät henkilöt
HMS Aberdonian

HMS Aberdonian (viirinumero F74) oli Britannian kuninkaallisen laivaston rannikkojoukkojen emälaiva. Alus vuokrattiin helmikuussa 1940 rannikkojoukkojen () varastolaivaksiColledge, J.J. & Warlow, Ben s. 1. Se oli elokuussa 1940 Chathamissa, jossa se varustettiin tehtäväänsä varten. Se palveli lokakuusta 1940 marraskuuhun 1941 Fort Williamissa Skotlannissa (nimellä HMS St. Cristopher). Huollon jälkeen alus siirtyi tammikuussa 1942 Dartmouthiin HMS Britannia II:n proomuksiLenton, H.T. & Colledge, J.J. s. 346–348. Alus palautettiin omistajilleen 27. maaliskuuta 1945. == Lähteet == * * * === Viitteet === == Aiheesta muualla == *Fort Williamsin varastolaivat Luokka:Kuninkaallisen laivaston sotalaivat
Nepalin vyöhykkeet

Nepal jakaantuu 14 vyöhykkeeseen (), jotka jakaantuvat edelleen 75 piirikunnaksi. Nepalin 14 vyöhykettä muodostavat Nepalin viisi kehitysaluetta. == Vyöhykkeet == Nepalin vyöhykkeiden pinta-alat sekä asukasluvut vuonna 2001.Nepal: Zones Citypopulation.de. Viitattu 3.12.2010. Numero Vyöhyke Nepaliksi Pinta-ala Asukasluku 1\. Bagmati बाग्मती 9 428 km² 3 008 487 2\. Bheri भेरी 10 545 km² 1 417 085 3\. Dhawalagiri धौलागीरी 8 148 km² 556 191 4\. Gandaki गण्डकी 12 275 km² 1 487 954 5\. Janakpur जनकपुर 9 669 km² 2 557 004 6\. Karnali कर्णाली 21 351 km² 309 084 7\. Kosi कोशी 9 669 km² 2 110 664 8\. Lumbini लुम्बिनी 8 975 km² 2 526 868 9\. Mahakali महाकाली 6 989 km² 860 475 10\. Mechi मेची 8 196 km² 1 307 669 11\. Narayani नारायणी 8 313 km² 2 466 138 12\. Rapti राप्‍ती 10 482 km² 1 286 806 13\. Sagarmatha सगरमाथा 10 591 km² 1 926 143 14\. Seti सेती 12 550 km² 1 330 855 == Lähteet == == Aiheesta muualla == Vyöhykkeet
Jussi Länsitalo

Jussi Länsitalo (s. 30. kesäkuuta 1990 Pori) on suomalainen jalkapalloilija, joka edusti Veikkausliigassa FC Lahtea kausina 2009–2010, 2012–2013 ja 2015–2016. == Lähteet == * === Viitteet === Luokka:Suomalaiset jalkapalloilijat Luokka:Vuonna 1990 syntyneet Luokka:Elävät henkilöt
If You Have to Ask

If You Have to Ask on Red Hot Chili Peppersin single, joka julkaistiin heidän vuoden 1991 menestysalbumilta Blood Sugar Sex Magik. Single on albumin toinen kappale ja viides eli viimeinen single. Single oli ainoa albumilta Blood Sugar Sex Magik, joka ei päässyt musiikkilistoille. ==Kappale== Kappale nauhoitettiin jo vuonna 1991, mutta julkaistiin singlenä vasta vuonna 1993. Se kiellettiin radio soitosta, kappaleessa kuultavan kiroilun vuoksi. Kappaleen ei ollut tarkoitus olla järkevä, sen kertosäe tehtiinkin todistamaan kappaleen järjettömyys (If you have to ask, you'll never know). John Frusciante improvisoi kappaleen loppuun soolon, ja tämän jälkeen on kuultavissa muiden jäsenten taputukset lopetuksesta. ==Lähteet== Luokka:Red Hot Chili Peppersin kappaleet Luokka:Vuoden 1991 kappaleet
Jostein Grindhaug

Jostein Grindhaug (s. 20. helmikuuta 1973) on norjalainen jalkapallovalmentaja ja entinen puolustaja. ==Ura pelaajana== Grindhaug aloitti pelaajauransa kotikaupunkinsa Åkran paikallisjoukkue Åkra IL:ssä, josta siirtyi 1990 SK Djerviin. Joukkue pelasi tuolloin Norjan toiseksi korkeimmalla sarjatasolla, mutta putosi kauden 1993 päätteeksi. Grindhaug missasi kauden päätösottelussa rangaistuspotkun. Seuraavana vuonna Djerv yhdisti toimintansa FK Haugarin kanssa ja Grindhaug jatkoi uraansa uudessa FK Haugesundin joukkueessa. Hän teki seuran ensimmäisen maalin ja oli mukana seuran noustessa Tippeligaeniin kaudeksi 1997. Dette er Jostein Grindhaug Grindhaug kuului Haugesundin vakiopelaajistoon, kunnes polvivammat pudottivat hänet 1998 pelaavan kokoonpanon ulkopuolelle. Hänelle tehtiin viisi operaatiota ja paluu kentille oli mahdollista vasta loppuvuodesta 1999. Grindhaug sai tarjouksia mm. Kiinasta, mutta ennen sopimuksen allekirjoittamista hän loukkaantui harjoitusottelussa. Kauden 2000 Grindhaug pelasi kolmannen sarjatason SK Nordissa. Hän palasi vielä Haugesundiin, mutta joutui lopettamaan uransa kauden 2007 jälkeen. Kaikkiaan Grindhaug pelasi Haugesundissa ottelua, mikä on toiseksi eniten seuran historiassa. ==Ura valmentajana== Valmennusuransa Grindhaug aloitti kasvattajaseurassaan Åkra IL:ssä 2008. Nye trenere klare for Åkra Kaudeksi 2009 hän siirtyi FK Haugesundin päävalmentajaksi Rune Skarsfjordin lähdettyä SK Branniin. Ansatte Grindhaug i går kveld Grindhaugin debyyttikausi oli menestyksekäs ja Haugesund nousi Adecco-liigan voittajana pääsarjaan. Ensimmäisellä päävalmentajakaudellaan pääsarjatasolla Grindhaug jatkoi hienoa työtään luotsaamalla Haugesundin kuudenneksi. Marraskuussa Grindhaug sai vuoden valmentajan palkinnon. Vant Kniksen-prisen Kaudella 2013 Haugesund sijoittui Tippeligaenissa sensaatiomaisesti kolmanneksi ja eteni cupissakin välieriin saakka. Grindhaug jätti Haugesundin lopulta kauden 2015 jälkeen valmennettuaan seuraa seitsemän vuotta. Grindhaug gir seg i Haugesund Päävalmentajapestinsä päättymisen jälkeen Grindhaug toimi Haugesundin urheilutoimenjohtajana vuodet 2015–2019.Eirik Opedal ny leder av sportslig avdeling Tammikuussa 2019 hän palasi seuran päävalmentajaksi.FKHs nye hovedtrener Hän luotsasi seuran kaudella 2019 Norjan cupin loppuotteluun, jossa Viking oli parempi maalein 1–0.Cupfinalen 2019: FKH – Viking Liigassa Haugesund taisteli Grinhaugin alaisuudessa häntäpään sijoituksista. Hän jätti tehtävänsä syyskuussa 2023, kun Haugesund oli juuttunut liigan putoamiskamppailuun.Manoharan overtar som midlertidig hovedtrener ===Meriitit valmentajana=== * Adecco-liiga: 2009 * Norjan vuoden valmentaja: 2010 ==Lähteet== Luokka:Norjalaiset jalkapallovalmentajat Luokka:Norjalaiset jalkapalloilijat Luokka:Vuonna 1973 syntyneet Luokka:Elävät henkilöt
Kosi

Kosi () on yksi Nepalin neljästätoista vyöhykkeestä. Se sijaitsee Nepalin Itäisellä kehitysalueella maan itäosassa. Vyöhyke rajautuu lännessä Sagarmathan ja idässä Mechin vyöhykkeeseen, etelässä Intian Biharin osavaltioon ja pohjoisessa Kiinan Tiibetin autonomiseen alueeseen. Vyöhyke on pinta-alaltaan 9 669 neliökilometriä. Vuonna 2001 sen väkiluku oli 2,11 miljoonaa ja vuonna 2011 2,34 miljoonaa. Vyöhykkeen pääkaupunki ja suurin kaupunki on Biratnagar (Birāṭnagar, Wirāṭnagar, Morang; 204 949 as. vuonna 2011). Vyöhykkeen kaupungeista huomionarvoisia ovat myös esimerkiksi Dharan (Dharān, Dharān Bazar, 119 915 as.) ja Itahari (76 869 as.) sekä Dhankuta (28 364 as.), joka toimii Nepalin Itäisen kehitysalueen hallintokeskuksena. == Piirikunnat == Vyöhyke jakaantuu kuuteen piirikuntaan. * Bhojpur * Dhankuta * Morang * Sankhuwasabha * Sunsari * Terhathum Balankha bazar.JPG|Balankhan kylä Bhojpurin piirikunnassa. Dharan.jpg|Drahan Sunsarin piirikunnassa. == Lähteet == == Aiheesta muualla == *
Nicole (chileläinen laulaja)

Nicole, koko nimeltään Denisse Lilian Laval Soza (s. 19. tammikuuta 1977 Santiago, Chile), on chileläinen pop-rock laulaja ja näyttelijä. == Diskografia == === Studioalbumit === * * * * * * == Aiheesta muualla == * Nicolen viralliset kotisivut * Virallinen MySpace -sivusto * Luokka:Vuonna 1977 syntyneet Luokka:Elävät henkilöt Luokka:Chileläiset laulajat
Soul to Squeeze

Soul to Squeeze on Red Hot Chili Peppersin kappale, joka tunnetaan ehkä parhaiten elokuvan Coneheads soundtrackina. Kappale äänitettiin samoihin aikoihin, kuin muutkin albumin Blood Sugar Sex Magik kappaleet, kesällä 1991. Kappale on myös singlen Under the Bridge b-puoli. Kappale julkaistiin singlenä vuonna 1993. Singlestä on tehty myös musiikkivideo, samana vuonna kun se julkaistiin singlenä. John Frusciante ei esiinny videolla, vaikka hän oli mukana levyttämässä kappaletta. Videon ohjasi Kevin Kerslake. ==Julkaisu== Kappale menestyi hyvin listoilla ja oli jopa listaykkönen Alternative Songs- listalla. Top-kymmeneen single sijoittui myös mm. Hot Mainstream Rock Tracks-, ARIA Charts- ja Recording Industry Association of New Zealand-listoilla. ===Listasijoituksia=== Lista Korkein sijoitus Listaviikot Ruotsin singlelistahttp://swedishcharts.com/search.asp?search=Red+Hot+Chili+Peppers&cat;=s 13 15 Alternative Songshttp://www.billboard.com/#/song/red-hot-chili- peppers/soul-to-squeeze/350714 1 13 Hot Mainstream Rock TracksSinglen sijoitus Hot Mainstream Rock Tracks-listalla 7 ? Sveitsin singlelista http://hitparade.ch/search.asp?search=Red+Hot+Chili+Peppers&cat;=s 32 4 ARIA Chartshttp://australian- charts.com/search.asp?search=Red+Hot+Chili+Peppers&cat;=s 9 18 Canadian Hot 100Singlen sijoitus Canadian Hot 100-listalla 11 16 Uuden-Seelannin singlelistahttp://charts.org.nz/search.asp?search=Red+Hot+Chili+Peppers&cat;=s 6 16 ==Singlen kappaleet== Levy 1 # "Soul to Squeeze" # "Nobody Weird Like Me (live)" ==Lähteet== Luokka:Red Hot Chili Peppersin kappaleet Luokka:Vuoden 1993 kappaleet
El Djouf

El Djouf on Mauritaniassa ja Malissa sijaitseva eräs Saharan eteläinen osa, joka on hiekkainen ja hyvin kuiva. Siellä on myös kivisuola-alueita. Luokka:Sahara Luokka:Mauritanian maantiede Luokka:Malin maantiede
Nicole

Nicole tarkoittaa seuraavaa: * Nicole, naisen etunimi * Nicole, taiteilijanimenä: ** Nicole (oik. Denisse Lilian Laval Soza), chileläinen laulaja ** Nicole (oik. Nicole Hochloch), saksalainen laulaja ja euroviisuvoittaja * Nicole, sukunimenä: ** Jayde Nicole, kanadalainen valokuvamalli ** Pierre Nicole, ranskalainen teologi ja filosofi ** Remi Nicole, brittiläinen indie pop -laulaja, kitaristi ja näyttelijä * Musiikissa: ** Nicole, suomalainen yhtye
Voyoucratie

Voyoucratie on LIM:nin neljäs sooloalbumi, joka julkaistiin 22. marraskuuta 2010. Levyllä vierailivat Zeler, Webba, Mister You ja m.e.h.LIM - VOYOUCRATIE REPENTI MAIS PAS COLLABO LE NOUVEL ALBUM DE LIM Rap1Pulsif Viitattu 3.12.2010 == Kappaleet == # # # # # # (feat. Zeler) # # # # # # # (feat. Zeler) # # # # # (feat. Webba) # # (feat. Mister You, m.e.h) # ==Listasijoitukset== Vuosi Lista Sijoitus 2010 Les Charts 16 2010 Ultratop 50 98 LIM - Voyoucratie lescharts.com Viitattu 12.2.2011 ==Lähteet== Luokka:Vuoden 2010 albumit Luokka:LIMin albumit
Isopáramotyranni

Isopáramotyranni (Agriornis lividus) on Etelä-Amerikassa tavattava tyranneihin kuuluva varpuslintu. ==Koko ja ulkonäkö== Kooltaan isopáramotyranni on noin 26 cm ja on heimonsa suurikokoisin laji. Selästään ja päästään laji on ruskea ja siivistään musta. Linnun kurkku on valkoinen ja siinä on tiheästi mustia pystyraitoja. Isopáramotyrannin nokka on koukkupäinen. Lajin vatsa on väriltään selkää vaaleampi ja alaperä on punaruskea. Alalajin A. l. fortis yksilöt ovat nimialalajia tummempia ja kookkaampia. ==Levinneisyys ja elinympäristö== Isopáramotyrannia tavataan Chilen pohjoisosista maan eteläkärkeen sekä Argentiinasta. Linnun elinympäristöä ovat avoimet ruohikot ja pensaikkoiset alueet. Laji välttelee metsiä ja asutettuja alueita. Isopáramotyrannin elinympäristöt sijaitsevat useimmiten alle 2 000 metrin korkeudella merenpinnasta. ==Ravinto ja pesiminen== Isopáramotyranni syö hyönteisiä, sammakoita, liskoja, pienikokoisia jyrsijöitä sekä lintujen munia ja poikasia. Lajin pesimäkausi kestää lokakuusta marraskuulle ja pesä on kuppimainen suurikokoinen rakennelma pensaikon suojissa ja rakennetaan risuista ja heinistä. Naaras munii kahdesta neljään kermanvalkeaa punapilkullista munaa. ==Lähteet== Luokka:Tyrannit
Adrarin tasanko

thumb|Sora-aavikko Adrarin alueella Adrarin tasanko tai Ardar (berberikielellä Adrar tarkoittaa ’vuori’) on Mauritanian keskiosissa, läntisessä Saharassa oleva alue. Siellä on matala keskimassiivi, jossa on jyrkkäreunaisia, noin 240 metriä kohoavia jyrkänteitä. Maaperä on kuivaa ja miltei kelvotonta sadon tuottamiseksi. Alueen ylänköjen juurella on kuitenkin riittävästi vettä taaltelipalmuille ja kosteampaan vuodenaikaan kanjoneissa kasvatetaan hirssiä, durraa, meloneja ja vihanneksia. Alueella on sora-aavikoita ja hiekkadyynejä. Aiemmin Ardarin väestö oli paimentolaisia. Alueen tärkein kaupunki on Atar. Seudun historiallisia paikkakuntia ovat esimerkiksi Quadune, aiempi karavaanireitin ja kultakaupan keskus. Kun Sahara oli neoliittikaudella vihreä, sinne rakenneltiin muun muassa kivisiä ympyröitä. Myöhemmin almoravidit perustivat tänne suuren valtakunnan pienen pääkaupungin Azouguin, joka hylättiin, kun alue kuivui. Adrar-Peintures rupestres (4).JPG|Kalliopiirroksia. Mauritanie - Adrar1.jpg| Adrarin alueen jyrkkäreunaisia harjanteita. Adrar-Camel (3).jpg| kameli Adrarin hiekka- aavikolla Atar,oasis1.jpg| Atar, keidaspaikkakunta. Aerial view of Atar, Mauritania, 1967-1.jpg|Atar (vuonna 1967). == Lähteet == == Aiheesta muualla == * Introducing The Adrar (lonelyplanet.com) Luokka: Sahara Luokka:Mauritanian maantiede Luokka:Tasangot
James Ferguson-Lees

James Ferguson-Lees (8. tammikuuta 1929 – 11. tammikuuta 2017) oli brittiläinen lintutieteilijä. Ferguson-Lees asui lapsena Italiassa ja Ranskassa, mutta kävi koulunsa Bedfordissa Englannissa. Bernard Tucker innosti hänet tutkimaan lintuja. Hän työskenteli opettajana seitsemän vuotta. Vuonna 1952 Max Nicholson pyysi Ferguson-Leesiä British Birdsin sihteeriksi ja kaksi vuotta myöhemmin vastaavaksi toimittajaksi. Ferguson-Lees oli British Birds Rarities Committeen jäsen 1959–1963. Hän oli British Trust for Ornithologyn (BTP) puheenjohtaja ja Royal Society for Bird Preservationin varajohtaja. Ferguson-Lees tutki muuttohaukkaa ja rautiaista. Hän oli kirjoittamassa useita teoksia, kuten Raptors of the World, yhdessä David Christien kanssa (2001), A field guide to Birds’ Nests, yhdessä Bruce Campbellin kanssa (1972), sekä The Shell Guide to the Birds of Britain and Europe, yhdessä Ian Willisin ja J. T. R. Sharrockin kanssa (1987). == Lähteet == *Houghton Mifflin Harcourt Publishing Company === Viitteet === Luokka:Brittiläiset tietokirjailijat Luokka:Brittiläiset ornitologit Luokka:Vuonna 1929 syntyneet Luokka:Vuonna 2017 kuolleet
Jason Hughes

Jason Hughes (s. 1971, Porthcawl, Wales) on brittiläinen näyttelijä. Hänet tunnetaan rooleistaan rikosylikonstaapeli Ben Jonesina sarjassa Midsomerin murhat sekä lakimies Warren Jonesina BBC:n televisiosarjassa This Life. == Aiheesta muualla == * Luokka:Brittiläiset näyttelijät Luokka:Vuonna 1971 syntyneet Luokka:Elävät henkilöt
Adrar des Iforas

Adrar des Iforas (myös Adrar des Ifoghas) on laaksojen halkoma ylätasankomainen vuoristo Saharan eteläosassa Malin ja Algerian rajalla. Se on muodostunut prekambrisista kvartsikivilajeista, etupäässä graniitista. Koillisosaa lukuun ottamatta vuoristossa ei ole merkkejä tulivuorista. Sen korkein kohta on 960 metriä korkea Essal-vuori. Lännessä Adrar des Iforas rajoittuu tasankomaiseen Tilemsin laaksoon. Vuoristoon ulottuvien monsuunisateiden ansiosta sen laaksoissa on aavikoituneelle Sahelille ominaista ruohikko- ja pensaskasvillisuutta, joka mahdollistaa kamelien, nautojen ja lampaiden laiduntamisen. Asukkaat ovat etupäässä paimentolaisuuteen perustuvaa karjanhoitoa harjoittavia tuaregeja. Adrar tarkoittaa ’vuorta’ ja Iforas tai Ifoghas on yksi tuaregien heimoliitoista. Maanviljelyn merkitys on vähäinen. Kaupankäynti suuntautuu Algerian Tidikeltin ja Touatin keidasalueille sekä etelään aina Nigeriaan saakka. Suurin asutuskeskus on Kidalin kaupunki. Essoukissa on muinaisen Tadmakkatin kaupungin rauniot. Viime vuosikymmenien ajan alue on kärsinyt ankarasta kuivuudesta ja tuaregien kapinaliikkeiden aiheuttamista levottomuuksista. ==Lähteet== Luokka:Malin maantiede Luokka:Sahara